यह सबको अच्छी तरह याद ही होगा कि अभी कुछ वर्ष पूर्व चीन में बेमौसम भयंकर बर्फबारी हुई, वो भी उन स्थानों पर जहाँ कभी बर्फ नहीं पड़ती थी। इसी प्रकार चीन की सभी प्रमुख नदियों में अभूतपूर्व बाढ़ आई, जिससे बड़े पैमाने पर जान-माल का नुकसान हुआ। चीन ने प्रकृति के साथ जबरदस्त छेड़छाड़ की थी, जैसे- कई बड़ी नदियों की धारा बदलकर बाँधों का निर्माण किया, साथ ही विस्फोटों द्वारा पर्वतों को उड़ाकर उनका मलबा बाँध बनाने के काम में लिया। चीन के वैज्ञानिकों ने एक और गलत काम किया था कि आकाश में उड़ते बादलों पर कैमिकल की वर्षा कर जबरदस्ती मनपसंद जगहों पर बरसात करवाई। कुछ समय के लिए चीनी वैज्ञानिक अपने कृत्यों पर खुश होते रहे, लेकिन बाद में प्रकृति ने अपना आक्रोश दिखाया तो सब तहस-नहस कर डाला और सब कुछ उजाड़कर रख दिया।